Odense Adresse-Contoirs Efterretninger, 1838-11-16
Stænderforsamlingen i Roeskilde. Stændertiden dens anden Række Nr. 111 indeholder følgende Sager: betræffende Udkast til en Plakat ang, der almindelige Korn maals Jndførelse paa Bornholm; - ang. Udk. til en Anordning, hvorved Frdn. 26 Octbr. 1804 og Pl. 14 Decbr. f. Af forandres; – betræffende Udk. til et Reglement ang. en Bygningscommission i Reikavig paa Jsland; - betræffende Udk. til en Plakat ang, en forandret Bestemmelse i Lovgivningen om Alimentationsbidrag til uægte Børn: - betræffende Udk. til en Plakat ang. der Sted, der i visse Tilfælde skal ansees som en Trængendes Fødested; - ang. Etatsraad Steenfeldts Forslag om Forandring i den Maade, hvorpaa Armeen forsynes med Skotøi (Majoriteten havde stemt for en Petition om, at der til Sagens Overveielse maatte af Hs. Maj. Kongen blive anordnet en Commission, bestaaende af upartiske duelige Mænd, baade Militaire og Civile, men Minoriteten havde stemt imod en saadan Petition; ved Kugle afstemningen bifaldtes Majoritetens noget modificerede Jndstilling med 47 St. mod 11. Kugleafstemningen i denne Sag forlangtes af Prof. Bang, hvortil Assessor Algreen-Ussing bemærkede, at han vel ingenlunde vilde bestride nogen Deputerets Ret til at begiære Kugleafstemning, men han maatte udtale som sin Overbeviisning, at det var lidet ønskeligt, at Man uden største Nødvendighed gjorde Brug deraf, da det forekom ham, at der var noget Feigt og Modløst i, at Forsamlingens Medlemmer ikke i enhver Sag turde være deres Mening bekjendt. Da Prof. Bang derefter begiærede, at Secretairen vilde optage det af den sidste Taler Anførte til Protokollen, da han vilde have sig forbeholdt, senere at bestemme, hvad han i den Anledning vilde foretage, giensvarede Assessor Algreen Ussing, at ogsaa han vilde have gjort denne Begjæring, for at hans bemærkning derfra kunde gaae over i Stændertidenden. Med Hensyn til ovennævnte Yttringer af 16 sina indgav senere Prof. Bang en Skrivelse til Præsidenten hvilken den følgende Dag oplæstes i Forsamlingen og hvor Bang siger: videt jeg denne Gang havde forlangt Kugleafstemning, ligger der i den Deputerede Algreen Ussings fremførte Yttring, efter dens Jndhold og dens umiddelbare og naturlige Sammenhæng med, og Relation til den af mig fremsatte Begjæring om Kugleafstemning, en utilbørlig og ubeføiet. Fornærmelse mod mig, som mod enhver Deputeret, der benytter den ham ved Stænderanordningen hjemlede Ret til at fordre Afstemning med Kugler. Ethvert saadant Medlem er nemlig sigtet for Feighed og Modløshed eller i det mindste for at fremme seig og modløs Adfærd. Jeg tillader mig derfor ærbødigst at anmode Hr. Præsidenten om, at paaminde fornævnte 2den Kjøbenhavnske Deputerede om, at han ved sin Yttring, har tilsidesat den tilbørlige Orden i Forsamlingen, hvilket jeg troer at skylde min Stilling som Stænderdeputeret at fordre." Efterat have erholdt Ordet, beklagede Ussing, at Prof. Bang, ikke strax igaar havde begjært en nærmere Forklaring af den nærværende Talers Yttringer, naar han i dem har troet at finde noget for sig Fornærmende, istedetfor at udsætte dette til idag. Det er i det mindste den sædvanlige, og, som det synes, ogsaa den naturligste Fremgangsmaade, strax at forlange Forklaring i et saadant Tilfælde. Taleren havde ikke tænkt paa at sige noget til Forkleinelse for Prof. Bang, og han troede heller ikke, at dette laae i hans Ord. Han havde kun udtalt som sin Overbeviisning, at det var lidet ønskeligt, at Man uden største Nødvendighed gjorde Brug af Kuglestemning. Ligesom Prof. Bang var berettiget til at forlange Kuglestemning, saaledes var Taleren ogsaa berettiget til at udtale sig om det ikke Ønskelige heri. Naar Taleren havde tilføiet som Grund herfor, at det forekom ham, at der var noget Feigt og Modløst i, at Forsamlingens Medlemmer ikke i enhver Sag turde være deres Mening bekjendt, da var dette, som de almindelige Ord noksom vise, ikke sagt med Hensyn til Prof. Bang. Det var Principer, Talleren havde for Øie, ikke nogen enkelt Person. Efterat Etatsraad Treschow havde forkastet Assessor Ussings fremførte Fortolkning af ovenanførte Yttringer og bemærket, at han ikke kunde andet end finde den af Ussing brugte Udladelse for baade anstødelig i det Hele og tillige i høi Grad fornærmelig for Prof. Bang, maatte Præsidenten erklære, at han ikke skjønnede rettere, end at den naturlige Mening af de omhandlede Yttringer maatte være den: at der ligger noget Feigt og Modløst i, ikke at ville være sin Mening bekjendt, og at disse Yttringer altsaa indeholde noget Krænkende, navnligen for de af Forsamlingens Medlemmer, der have forlangt Kuglestemning. For at tilkjendegive den Mening, som idag er fremsat, maatte andre Udtryk være brugte, f. Ex. at Forsamlingen vilde faae Udseende af Feighed, naar Man, ved hyppigen at anvende Kuglestemning, bevirkede, at Medlemmerne ikke fik Leilighed til aabent at tilkjendegive deres Mening. Da den 2den Kjøbenhavnske Deputerede nu havde erklæret, at han ikke havde til Hensigt at fornærme den 1ste Deputerede for Kjøbenhavn eller nogen Anden, kunde herom ikke videre blive Tale; men Præsidenten kunde dog ikke andet end antage, at hiin Deputerede, ved at benytte sig af Udtryk, der maatte ansees som krænkende, og kunde hindre Forsamlingens Medlemmer i deres lovhjemlede Virksomhed, havde gjort sig skyldig i Mangel af den Forsigtighed i Attringer, som hører til god Ordens Vedligeholdelse i Forsamlingen.